જીવનના વાસ્તવને ચાહતા ને દંભ પ્રત્યે ચીડ ધરાવતા બક્ષી જેવા સમર્થ સર્જક અને અડીખમ મનુષ્ય પાસેથી મળતું પ્રાથમિક શિક્ષણનું ચિત્ર એક સંવેદનશીલ વ્યક્તિની નાજુક ઊર્મિઓને પ્રગટ કરે છે; સાથોસાથ બે પ્રદેશોનાં પ્રાથમિક શિક્ષણની બીજી બાજુઓને પણ વ્યક્ત કરે છે. આજથી સાઠેક વર્ષ પહેલાંનું આ શિક્ષણચિત્ર, આજના વૈજ્ઞાનિક ને તાર્કિક યુગના પ્રગતિ ભણી જવા મથતા શિક્ષણજગતને જાગ્રત કરવા માટે ઘણું જ પ્રેરણાદાયી બને તેવું છે.